 3- CARUURTA IYO SOONKA: waalid badan ayaa is waydiiya inay caruurta dadoodu yar tahay ay awood u leeyiin inay soomaan iyo in kale, iyo hadii ay dhibaatooyin caafimaad ka soo gaadhayaan soonka, hadaba caruurta yaryari inay soomaan way fiican tahay waana tababar loogu diyaarinayo si ay ula qabsadaan soonka marka ay waynaadaan, laakiin waxa muhim ah inay yareeyaan ciyaarta iyo dhaqdhaqaaqa ay samaynayaan, si ay u ilaashadaan tamarta jidhkooda ku jirta, waxa kale oo fiican in waalidku mashquuliyo caruurta sida inuu u ogolaado inay daawadaan tv-ga ama ciyaaraan ciyaaro aanay tamar badani kaga baxayn video-games waqtiguna ku dhaafayo iyagoon dareemin. 